open-index/open-wikipedia-markdown huggingface dataset:
Duncanville

**Duncanville** er ein by i Dallas County i Texas i USA. Byen hadde 38&nbsp;524 081 innbyggjarar ved folketeljinga i 2000. 
Duncanville er ein forstad til Dallas. Han er del av området Best Southwest, som også omfattar Cedar Hill, DeSotoog Lancaster.

## Kjelder

**Denne artikkelen bygger på «[[:en:Duncanville|Duncanville]]» frå ,  den 14. mars 2020.*
Force India

**Force India** er eit indisk Formel 1-lag oppretta i 2007 av den indiske forretningsmannen Vijay Mallya saman med nederlendaren Michiel Mol. Saman kjøpte dei Spyker F1-stallen for 88 millionar euro.

## Bakgrunn
Sjølv om laget vart oppretta i 2007, kan røtene sporast tilbake til 1991, då forretningsmannen Eddie Jordan oppretta Jordan Grand Prix. Det britiske laget vart kjøpt av Midlandgruppa i 2005 og gjekk sesongen 2006 som Midland F1 før laget vart kjøpt opp av nederlandske Spyker Cars N.V. ved slutten av sesongen. Det like kortliva Spyker F1 fekk konkurrere ein sesong, før laget igjen vart seld. 24. oktober 2007 kunngjorde FIA namnebytet til Force India.

## 2008-sesongen
Bilane som Force India nytta i denne sesongen var modifiserte Spyker F8 chassis som går under det nye namnet Force India VJM01. Stallen nytta motorar frå Ferrari i ei avtale som gjekk fram til 2010. .
Force India hadde kontrakt med Adrian Sutil frå den gamle Spyker F1-stallen og Giancarlo Fisichella som kom frå Renault F1.

## Referansar




## Bakgrunnsstoff

* Force India F1 Offisiell heimeside
Karlsøyfjorden i Nordland

**Karlsøyfjorden** er ein fjord i Bodø kommune i Nordland. Fjorden ligg søraust for Karlsøyvær og strekkjer seg 17 km frå nordaustover til Folda.

Av andre øyar og øygrupper i vest finn ein Fjærvær, Osvær, Karlsøya, Strandåsvær, Slovær og Helløya. Fjorden startar i sør mellom Brattholman i søraust og Fjærvær i nordvest. På fastlandet i søraust finn ein mellom anna bygda Kjerringøy. Av mindre grender ligg Fjær sør for Kjerringøy og lenger nord ligg Alsos, Os, Strandå og Eidet. 

På fastlandet går Riksveg 834 og Fv571 langs fjorden.
162 Laurentia

**162 Laurentia** er ein stor og mørk hovudbelteasteroide.

Han blei oppdaga av brørne Paul og Prosper Henry den 21. april 1876 og namnsett etter A. Laurent, ein amatørastronom som oppdaga asteroiden 51 Nemausa.

Ein okkultasjon av Laurentia blei observert ifrå Clive Alberta den 21. november 1999.
163 Erigone

**163 Erigone** er ein mørk og ganske stor hovudbelteasteroide og er namneopphavet til Erigone-familien, ein asteroidefamilie.

Erigone blei oppdaga av J. Perrotin den 26. april 1876 og namnsett etter ein av dei to personane med namnet Erigone i gresk mytologi.
164 Eva

**164 Eva** er ein stor og veldig mørk hovudbelteasteroide. Han er sannsynlegvis samansett av primitivt karbonkondritt materiale.

Han har ein noko irregulær bane.

Han blei oppdaga av brørne Paul og Prosper Henry den 12. juli 1876.

I 2000 blei det rapportert om ein stjerneokkultasjon av Eva av ei svak stjerne.
165 Loreley

**165 Loreley** er ein veldig stor hovudbelteasteroide. Han har ein diameter på kring 155 km.

Han blei oppdaga av C. H. F. Peters den 9. august 1876 ifrå Clinton i New York og namnsett etter Lorelei, ein figur ifrå tyske folkeforteljingar.

På slutten av 1990-talet samla eit nettverk av astronomar verda over inn lyskurvedata som til slutt kunne brukast til å finna ut av rotasjon og formmodellar for 10 asteroidar, blant dei 165 Loreley 

Ein stjerneokkultasjon av Loreley bleu observert den 20. juli 2003.

## Kjelder
166 Rhodope

**166 Rhodope** er ein veldig mørk asteroide i hovudbeltet og eit medlem av asteroidefamilien Adeona.

Han blei oppdaga av C. H. F. Peters den 15. august 1876 ifrå Clinton i New York og namnsett etter Rhodope, dronninga i gresk mytologi som blei omgjort til eit fjell.

## Kjelder
Eugenio Barsanti

**Eugenio Barsanti** () var ein italiensk ingeniør, kjend som ein pioner innan utviklinga av motorar med intern forbrenning. 

Barsanti vart fødd i Pietrasanta i Toscana, gjekk på skule i nærleiken a Lucca i Toscana. I 1838 tok han til som lærling ved den katolske piaristorenen i Firenze, som hadde ei positiv handning til vitskaplege studiar. I 1841 vart han lærar ved *Collegio San Michele* i Volterra. Det heiter at det var då han i samband med undervisninga forklarte korleis ei blanding av luft og hydrogen dannar ein eksplosiv gass (knallgass) at han fyrst kom til å tenkja på at ein slik gass kunne nyttast for å driva ein motor. 

Noko seinare møtte han Felice Matteucci, som arbeidde med hydraulikk og forklarte han om hugskotet sitt. Dei to ingeniørane tok til å utvikla ein motor med intern forbrenning og dette samarbeidet heldt fram heilt til Barsanti døydde i 1864. For soga om dette samarbeidet sjå artikkelen Barsanti og Matteucci.

## Kjelder

## Sjå òg
* Felice Matteucci
* Barsanti og Matteucci
167 Urda

**167 Urda** er ein hovudbelteasteroide. Han er ein S-type-asteroide.

Han er eit medlem av asteroidefamilien Koronis.

Han blei oppdaga av C. H. F. Peters den 28. august 1876 ifrå Clinton i New York og namnsett etter Urd, ein av dei tre nornene i norrøn mytologi.

Ein stjerneokkultasjon av Urda blei observert ifrå Japan den 23. juli 2001.
168 Sibylla

**168 Sibylla** er ein stor asteroide i hovudbeltet. Han er veldig mørk og samansett av primitivt karbonhaldig materiale.

Han er ein Cybele-asteroide og går i bane utanfor dei fleste hovudbelteasteroidane.

Han blei oppdaga av J. C. Watson den 28. september 1876.
169 Zelia

**169 Zelia** er ein lys og silikathaldig asteroide i hovudbeltet.

Zelia blei oppdaga av brørne Paul og Prosper Henry den 28. september 1876. Æra for oppdaginga gjekk til Prosper. Asteroiden er namnsett etter ei niese av astronomen Camille Flammarion.
Vestfjorden i Nordland

**Vestfjorden** er ein stor fjord eller eit havområde mellom Lofoten og Salten i Nordland. Fjorden startar mellom Flesjan ved Skomvær i vest til den vestlegaste holmen ved Myken og går om lag 110 nautiske mil, tilsvarande ca. 200 km nordaustover til Barøya ved innløpet til Ofotfjorden. Frå Skomvær til Myken er fjorden om lag 80 km brei. 
## Geografi
På vestsida av fjorden ligg kommunane (frå sør til nord) Røst, Værøy, Moskenes, Flakstad, Vestvågøy, Vågan og Lødingen. På austsida finn ein kommunane (frå nord til sør) Narvik, Hamarøy, Steigen, Bodø, Gildeskål, Meløy og Rødøy. 

Av større bygder og tettstader langs fjorden finn ein Å i Lofoten, Moskenes, Reine, Ballstad, Stamsund, Henningsvær, Kabelvåg, Svolvær, Lødingen, Leines, Kjerringøy og Bodø. 

### Fjordarmar
 
 
Fleire fjordarmar går innover i landet på austsida av Vestfjorden. Dei største av desse er Glomfjorden, Saltfjorden og Skjerstadfjorden, Mistfjorden, Folda, Leinesfjorden, Sagfjorden og Tysfjorden. Inst i Vestfjorden held Ofotfjorden fram vidare innover til Narvik og Bjerkvik. På vestsida finn ein fleire mindre fjordar og sund mellom og på øyane i Lofoten. 

## Samferdsel
Fleire ferjesamband kryssar fjorden. Frå Bodø går det ferje til Røst, Værøy og Moskenes. Frå Bodø til Moskenes er det om lag 95 km, ein tur som tar om lag 4 timar. Frå Skutvik i Hamarøy går det ferje til Svolvær i Vågan. Inst i fjorden går det ferje frå Bognes til Lødingen. 

## Fotnotar

## Bakgrunnsstoff
170 Maria

**170 Maria** er ein hovudbelteasteroide av S-typen. Han er namneopphavet til asteroidefamilien Maria.

Asteroiden blei oppdaga av J. Perrotin den 10. januar 1877. Banen blei utrekna av Antonio Abetti og asteroiden blei namnsett etter søstera hans, Maria.

Ein stjerneokkultasjon av Maria blei observert ifrå Manitoba i Canada den 10. juni 1997.

## Kjelder
Pelé

**Edison Arantes do Nascimento** (), betre kjend som **Pelé**, var ein brasiliansk fotballspelar. Han vert av mange rekna som den beste fotballspelaren gjennom tidene. Pelé vart kåra av FIFA til den beste spelaren i verda i det 20. hundreåret.

## Karriere
Pelé starta å spele for Santos i 1956, 15 år gammal. Ti månadar seinare spela han den første landskampen sin. Under VM i Sverige i 1958 vart han verdsmeister for Brasil. Han var då berre 17 år gammal, den yngste verdsmeisteren i fotball nokon gong. Han vart verdsmeister med Brasil to gonger til, i 1962 og 1970. Han er den einaste spelaren som har vorte verdsmeister tre gonger.

Fram til 1974 spela han for den brasilianske klubben Santos. Han scora 1088 mål for klubben på 1114 kampar. Pelé enda karrieren i New York, der han frå 1974 til 1977 spela for New York Cosmos. 19. november 1969 scora han det tusende målet sitt på Maracanã. Då han la opp i 1977 etter 22 år som aktiv fotballspelar, hadde han scora i alt 1281 mål på 1363 kampar.

Pelé har eit kaffimerke oppkalla etter seg; Café Pelé, som vert seld i meir enn 50 land, også i Skandinavia.

Han vart i 1998 utnemnd til Honorary Knight Commander of the Order of the British Empire.

Pelé var son av fotballspelaren Dondinho (fødd Joao Ramos do Nascimento).

Pelé døydde den 29. desember 2022 etter lengre tids sjukdom. Han blei 82 år gammal.

## Kjelder

## Bakgrunnsstoff
Red Bull Racing

**Red Bull Racing** er eitt av to formel 1-lag eigd av drikkevareselskapet Red Bull, det andre er Scuderia Toro Rosso.
Red Bull Racing er leidd av Christian Horner, som og er sjef for Arden International GP2-lag.

## Opphav
:*Hovudartikkel: [[Jaguar Racing]].*

Det tidlegare britiske formel 1-laget Jaguar Racing vart lagt for sal i september i 2004 etter at Ford kunngjorde at dei ikkje lenger ville konkurrere i Formel 1. Det var den 15. november 2004, den ellevte timen for ein eventuell deltaking i 2005 sesongen, at drikkevareselskapet Red Bull kjøpte Jaguar-laget. Ford forlangte ikkje meir enn den symbolske summen av 1 dollar, mot at Red Bull bidrog med 400 millionar dollar til laget over dei neste tre sesongane. Med på kjøpet var Cosworth-motorane, og laget fortsette som Red Bull Racing.

## Formel 1-resultat

## Referansar

## Bakgrunnsstoff

* Red Bull Racing official website 
* Red Bull Racing official Picture website 
* Red Bull Junior Team 
* Red Bull Driver Search
Acadia

**Acadia** (fransk *l'Acadie*) var ei samling av franske koloniar som vart grunnlagde i Nordamerika på 1600-talet. Acadia hadde hovudsakleg sentrum rundt Nova Scotia i dagens Canada. Området omfatta New Brunswick, Nova Scotia og Prince Edward Island, New England og delar av Quebec.

Dei franske innbyggjarane i Acadia skapte sitt eige samfunn uavhengig av Quebec, i nært samarbeid med lokale indianarar. Under den britiske krigen mot indianarane, der Frankrike stod på indianarane si side, vart Acadia formelt avstått til Storbritannia i Utrecht-avtalen i 1713. Britane tvilte på lojaliteten hjå acadiarane, og freista å tvinga dei til å avgje ein truskapseid. Då dei ikkje gjorde dette, raserte britane om lag 6000 hus og i 1755 vart alle innbyggjarane drivne frå heimane sine. Dette tidlege dømet på etnisk reinsing (*the Grand Expulsion*) vart utropt til høgtidsdag. Fem år seinare, i 1760, overtok britiske lojalistar eigedommane til acadiarane.

## Kjelder
* Britannica Online Encyclopedia
* caplex.no
* Wikipedia på engelsk, svensk og riksmål.
Alphonse Eugène Beau

**Alphonse Eugène Beau** eller **Beau de Rochas** () var ein fransk ingeniør, kjent for at han saman med Philippe Breton la den fyrste undersjøiske telegrafkabelen, for arbeid innan hydrografi, jarnvegar og termodynamikk. 

Arbeidet til Beau innan termodynamikk førte til at han i 1862 fann opp og publiserte ei omfattande utgreiing av den termodynamiske syklusen som ligg til grunn for firetaktsmotoren, 11 år før Christian Reithmann demonstrerte ein fungerande firetaktsmotor og 15 år før Nikolaus August Otto fekk patent på han. Beau de Rochas-syklusen ligg til grunn for stempelmotorar med innvendig forbrenning som syg inn ei ferdig blanding av luft og drivstoff, som gassmotorar og forgassarmotorar. I perioden 1883 til 1884 arbeidde han med rakettmotorar.

## Sjå òg
* Beau de Rochas-syklusen
Bahrain Grand Prix

**Gulf Air Bahrain Grand Prix** er eit Grand Prix løp innan Formel 1 som går føre seg på Bahrain International Circuit i Sakhir, Bahrain. Bana som og er åstad for blant annadragracing og GP2, vart teikna av den tyske arkitekten Herman Ilke, som og har teikna Sepang-bana i Malaysia. 

Første gongen Bahrains Grand Prix vart arrangert var i 2004. Sidan har den vore ein del av Formel 1-kalenderen kvar sesong. I 2006 fekk det æra av å vera opningsløpet i formel 1 meisterskapen.

## Vinnarar av Bahrains Grand Prix:
Ola Olsson Sevle

**Ola Olsson Sevle** eller **Sevlid** () var ein lausdansar frå Nore i Numedal. Han var ofte kalla *Sevleguten*.

Ola var ein villstyring, slåsskjempe og ein ovende god lausdansar. I 1832 kom han i trette med kramkaren *Torleiv Gjermundsson Ketilsland* frå Veggli, *Sølv-Tølløv* dei kalla. Tretta enda med at Ola drap Torleiv, og i 1834 vart han avretta for drapet. Avrettinga fann stad på Stengelsrudmoen, vel ei halv mil nordom Kongsberg, og Ola skulle halshoggast. I fylgje segna spurde presten Ola om han skulle be for han før øksa fall, men Sevleguten svara: «Eg tenkjer Sevliden greier seg sjølv». Så tralla han på den hallingen som sidan bar namnet hans. Segna seier at trallinga heldt fram til øksa fall, og folk meinte dei såg leppene hans lea på seg jamvel etter at hovudet datt i marka. Det er truleg lite hald i segna.

Som smågut mintest Truls Ørpen dei gamle kryllingane song stevet slik: «Sevleguten han vågar se sjøl». 

Hallingen «Sevliden» er kalla opp etter han, og er rekna som ein av dei største og mest vritulege slåttane i heile hardingfelemusikken.

## Referansar

## Bakgrunnsstoff
*
*
*
* Svale Solheim: *Slåttesegner*
* Tov Flatin: *Gamalt frå Numedal*, Numedal 1913
* Arne Bjørndal: *Slåttesegner*
Nordfolda

**Nordfolda** (lulesamisk ) er ein fjordarm av Folda i Steigen kommune i Nordland. Fjorden strekkjer seg 43 km nordaustover til Storeidet i botn av Mørsvikfjorden.

Fjorden har innløp ved og går først nordaustover. På austsida av Hjartøya ligg Mulfjorden. Grenda Laukvika ligg ytst i fjorden på vestsida og nordover langs vestsida finn ein bygdene Stamsvika og Nordfold. Bortsett frå bygda Storeidet inst i fjorden er det berre mindre grender og gardsbruk langs fjorden. 

Nordfolda har fleire sidearmar. Brattfjorden ligg på austsida, litt nordaust for Hjartøya. Litt lenger nord går Vinkfjorden søraustover, og han har igjen Stavfjorden som fjordarm. Lengst nord i fjorden går Balkjosen vidare nordover til Store og Litle Balkjosen. Frå her svingar fjorden austover der han igjen snur søraustover skiftar han namn til Mørsvikfjorden, som endar ved Mørsvikbotn. 

Fv631 og Fv632 går langs vestsida av fjorden. Heilt inst i Mørsvikbotn går E6 forbi.
Brattfjorden

**Brattfjorden** er ein fjordarm av Nordfolda i Steigen kommune i Nordland. Fjorden strekkjer seg 4 km austover til garden Skoglund i botn av fjorden.

Fjorden har innløp mellom grenda Slåttvik i sør og Oterberget i nord. Det ligg fleire gardsbruk langs sørsida av fjorden. Desse har ikkje vegsamband til resten av omverda, men det går ein veg langs heie sørsida av fjorden til garden Brattfjord i nordaust. 

Fjorden er omgjeve av høge fjell og inst i fjorden finn ein Ingridtinden på 794 meter over havet.
Vinkfjorden

**Vinkfjorden** (lulesamisk ) er ein fjordarm av Nordfolda i Steigen kommune i Nordland. Fjorden strekkjer seg 10 km søraustover til garden Vinkfjorden i botn av fjorden. Fjorden har ein fjordarm, Stavfjorden, og den totale lengda inn til botn av denne fjorden er 14 km. 

Fjorden har innløp mellom Vinknesskjera i sørvest og Småvikneset i nordaust. Det ligg nokre isolerte gardsbruk på sørsida av fjorden, som Helldal og Sandbakken, og desse har vegsamband mellom seg. Nordaust for Sandbakken går Stavfjorden austover.
Stavfjorden i Steigen

**Stavfjorden** er ein fjordarm av Vinkfjorden og Nordfolda i Steigen kommune i Nordland. Fjorden strekkjer seg 7,5 km austover til garden med same namn i botn av fjorden.

Fjorden har innløp mellom Håkjerringneset i nord og Litlskallen i sør. Fjorden er omgjeve av svært høge fjell som stig bratt opp frå fjorden. På nordsida finn ein Håkjerringnestinden (809 moh), Lofotholtinden (1119 moh) og Ingerbakktinden (1190 moh). Ved Ingerbakktinden ligg isbreen Reinvikisen. På sørsida av fjorden Tverrfjellet på 1044 meter over havet.
Mørsvikfjorden

**Mørsvikfjorden** (lulesamisk , før normert som nordsamisk ) er ein fjordarm av Nordfolda i Sørfold og Steigen kommune i Nordland. Fjorden strekkjer seg 18 km søraustover til Storeidet i botn av fjorden. 

Fjorden har innløp mellom Prestberget i nord og Kobblåtran i sør. Grenda Hopen ligg på nordsida av fjorden ved Petterbuvika. Den inste delen av fjorden heiter Mørsvikbotn (lulesamisk ) og her ligg grendene Storeidet og Elenjorda. E6 og Fv613 går langs Mørsvikbotn.
Akantusfamilien

**Akantusfamilien** (Acanthaceae) er ein plantefamilie med over 2&nbsp;500 artar i nesten 250 slekter. Dei fleste lever i tropisk klima. 

I Noreg er det vanleg å bruka planter som rekeplante og tropevindel som stovepynt.

## Bakgrunnsstoff
Folda i Nordland

**Folda** (lulesamisk ) er ein fjord i Bodø, Steigen kommune og Sørfold kommune i Nordland. Fjorden strekkjer seg 18 km austover til Prestmåsøya. Fjorden deler seg her i tre, Nordfolda, Sørfolda og Sagfjorden. Både Nordfolda og Sørfolda har igjen fleire fjordarmar og inn til botn av Leirfjorden er lengda av fjordsystemet om lag 59 km. 

Folda har innløp mellom Slovær i sør og Kvaløyan i nord. Ved Laukvika i nord går Nordfolda nordaustover. Hjartøya ligg midt i innløpet til Nordfolda og på austsida av denne fjorden ligg Mulfjorden. Sagfjorden held fram vidare austover på andre sida av Prestmåsøya, medan Sørfolda går søraustover frå sørsida av Prestmåsøya. 

Fv571 går på sørsida av fjorden. 

## Fjordarmar
* Nordfolda
** Brattfjorden
** Vinkfjorden
*** Stavfjorden
** Balkjosen
*** Store Balkjosen
*** Litle Balkjosen
** Mørsvikfjorden
* Mulfjorden
* Sagfjorden
** Botnfjorden
* Sørfolda
** Nevelsfjorden
*** Eidekjosen
** Sjunkfjorden
** Leirfjorden
** Aspfjorden
** Tørrfjorden
*** Nordfjorden i Sørfold
Balkjosen

**Balkjosen** er ein fjordarm av Nordfolda i Steigen kommune i Nordland. Fjorden strekkjer seg 8,5 km nordover til botn av Store Balkjosen.

Fjorden har innløp mellom Håkjerringneset ved garden Alvnes i vest og Ørnesodden ved grenda Bjørsvik i aust. Sagen og Nøtnes er to gardar som ligg på kvar si side av fjorden like innanfor innløpet. Skjelneset går sørover i fjorden og deler han i to delar, Store og Litle Balkjosen. Midt på Skjelneset ligg Skjenesfjelelt med ei høgd på 334 meter over havet. Det er ikkje vegsamband innover i fjorden, men den isolerte garden Lommeren ligg ved innløpet til Litle Balkjosen.
Store Balkjosen

**Store Balkjosen** er ein fjordarm av Balkjosen og Nordfolda i Steigen kommune i Nordland. Fjorden strekkjer seg 4,5 km nordover.

Fjorden har innløp mellom Skjelnesodden i nord og Gravnesodden i sør. Ved Gravnesodden ligg det ein veglaus gard. Skjelneset skil Store Balkjosen frå Litle Balkjosen, som går parallelt nordover på austsida av neset. Skjelnesfjellet ligg på neset og strekkjer seg opp til 334 meter over havet.
Mulfjorden

**Mulfjorden** er ein fjordarm av Folda i Steigen kommune i Nordland. Fjorden ligg på austsida av Hjartøya i Steigen og strekkjer seg 4&nbsp;km nordover til Nordfolda.

Fjorden har innløp mellom Nisvikodden i vest og Mulneset i aust og endar i nord mellom Åslundodden på Hjartøya og garden Mulen, som har gjeve namn til fjorden, i aust. Multindan ligg på austsida av fjellet og strekkjer seg opp til 1108 meter over havet på det høgaste. Revsfjorden går austover på sørsida av Mulneset.
Revsfjorden

**Revsfjorden** er ein fjordarm av Folda i Sørfold kommune i Nordland. Fjorden strekkjer seg 4,5 km nordaustover på nordsida av Prestmåsøya til Husbyvika i botn av fjorden. Sagfjorden held fram vidare austover frå nordsida av Revsfjorden. 

Fjorden har innløp mellom Mulneset i nord og Måsøyodden på Prestmåsøya i sør. På austsida av Prestmåsøya går Måsøysundet sørover til Sørfolda.
Sagfjorden i Sørfold

**Sagfjorden** er ein fjordarm av Folda i Sørfold kommune i Nordland. Fjorden er ei fortsetjing av Revsfjorden strekkjer seg 12 km austover til Botn inst i Botnfjorden botn av fjorden.

Fjorden har innløp mellom Seglvikneset i vest og Revsnesodden i aust, like aust for Prestmåsøya. Movika og garden med same namn ligg på nordsida av fjorden, rett innanfor innløpet, men elles er det få busetnader langs fjorden. Inst i fjorden ligg Sagfjordbotn og garden Sagfjord. Her går eit smal sund vidare inn til Botnfjorden. Inst i Botnfjorden ligg den veglause garden Botn.
Botnfjorden i Sørfold

**Botnfjorden** er den inste delen av Sagfjorden i Sørfold kommune i Nordland. Fjorden strekkjer seg 2,5 km sørover til den veglause garden Botn inst i fjorden.

Fjorden har innløp gjennom eit smalt sund kalla Straumen like aust for Straumskjæran. Bortsett frå Botn er det ingen andre busetnader ved fjorden. Det går ein over 200 meter høg skrent langs austsida av fjorden kalla Per Jensafjellet.
Sørfolda

**Sørfolda** (lulesamisk ) er ein fjordarm av Folda i Sørfold og Bodø kommune i Nordland. Fjorden strekkjer seg 36&nbsp;km søraustover til Straumen i botn av fjorden, men inn til botn av fjordarmen Leirfjorden er lengda totalt 40&nbsp;km.

Fjorden har innløp mellom Kansteinflåget i sørvest og Blinkskjeret på Prestmåsøya i nordaust. Grenda Tårnvika ligg på sørvestsida litt innanfor innløpet, medan Rørstad ligg på andre sida. Sør for Tårnvika går fjordarmen Nevelsfjorden sørvestover. Han har igjen Eidekjosen som sidefjord.

Litt lenger inn i fjorden går Sjunkfjorden sørover. Det ligg få busetnader langs denne delen av fjorden, men på nordsida, der Leirfjorden startar, ligg bygda Styrkesvik. På andre sida av fjorden ligg den gamle handelsstaden Røsvik med Røsvik kyrkje. Frå 1941 til 1966 gjekk det ferje over Sørfolda frå Røsvik til Bonåsjøen på nordsida av Leirfjorden. På andre sida av fjorden, rett aust for Røsvik går den vesle fjordarmen Aspfjorden innover. Ved innløpet til Aspfjorden ligg grenda Øvre Kvarv. Vidare innover i fjorden ligg fleire grender og gardsbruk langs fjorden, hovudsakleg på vestsida.

Tørrfjorden er ein annan fjordarm som går austover. Han går innover til Trengselsundet og vidare som Nordfjorden. Inst i fjorden ligg tettstaden Straumen som er administrasjonssenter i Sørfold kommune. Her ligg òg Elkem Salten ved fjorden.

E6 går langs delar av austsida av Sørfolda. Andre vegar langs fjorden er Riksveg 826 på vestsida av den indre delen, Fv612 på nordsida ved Styrkesvik. Ytst i fjorden går Fv571 på sørvestsida inn til Tårnvika.

## Kjelder
Sjunkfjorden

**Sjunkfjorden** er ein fjordarm av Sørfolda i Sørfold kommune i Nordland. Fjorden strekkjer seg 10 km sørover til garden med same namn i botn av fjorden.

Fjorden har innløp mellom Geitneset i vest og Jovikneset i aust. Nesten ytst i fjorden går Sjunkvika innover på vestsida til garden Sjunkan, som har gjeve namn til fjorden. Sør for Sjunkvika ligg fjellet Sjunkhatten på 1135 meter over havet. Det er ikkje vegsamband langs fjorden, men eit par spreidde gardar ligg likevel ved fjordsida vidare innover. Ein av desse er Vassvika, som det vart laga fjernsynsprogram om i NRK-serien Der ingen skulle tru at nokon kunne bu.

## Bakgrunnsstoff
* NRK sitt program om Vassvika i Sjunkfjorden.
Leirfjorden i Sørfold

**Leirfjorden** (lulesamisk ) er ein fjordarm av Sørfolda i Sørfold kommune i Nordland. Fjorden strekkjer seg 19 km nordaustover til Kvalhaugmoen i botn av fjorden.
Ved Kobbhammarnes delar fjorden seg i ein nordleg arm, Kobbelvvågen, og ein sørleg arm, Sørfjorden, som kvar har ei lengd på i underkant av to kilometer.

Fjorden har innløp mellom bygda Styrkesvik i vest og Kalvikodden i aust. Det ligg fleire små grender på begge sider av fjorden, som Inner-Kalvika, Sommerset, Kvantoland og Bonåssjøen. Aust for Bonåssjøen ligg tettstaden Leirfjordgården på nordsida av fjorden. Lenger inn i fjorden ligg grendene Engan, Ørnes, Slettbakkan og Sørfjordmoen. Ved Ørnes deler fjorden seg i to delar. Kobbelvvågen går inn til Kvalhaugmoen, medan Sørfjorden går ein kilometer inn til Sørfjordmoen. 

E6 går langs heile søraustsida av fjorden. På nordsida går Fv613 langs den indre delen av fjorden, medan Fv612 går langs den ytre ut til Styrkesvik.

## Kjelder
Tørrfjorden

**Tørrfjorden** er ein fjord i Sørfold kommune i Nordland. Fjorden strekkjer seg 5 km austover til Andkilen i botn av fjorden.

Fjorden har innløp mellom Tørrfjordskjeret i nord og Langvikneset i sør. Om lag halvvegs inn i fjorden deler han seg i to. Den eine delen går nordaustover til Trengselsundet og held fram på andre sida som Nordfjorden. Den andre delen går søraustover som Tørrfjordelva, ein smal og svingete fjordarm som endar opp ved Andkilen. 

E6 går langs nordsida og dei indre delane av fjorden. E6 kryssar fjorden to gonger, eine gongen over Tørrfjordelva, og den andre gongen over Trengsel bru.
Nordfjorden i Sørfold

**Nordfjorden** er ein fjordarm av Tørrfjorden og Sørfolda i Sørfold kommune i Nordland. Fjorden strekkjer seg 2,5 km nordaustover til Nordfjord i botn av fjorden.

Fjorden har innløp gjennom Trengselsundet i sør. Trengselsundet vert kryssa av Trengsel bru, ein del av E6

Fv617 går langs søraustsida av fjorden.
Nevelsfjorden

**Nevelsfjorden** er ein fjordarm av Sørfolda i Bodø kommune i Nordland. Fjorden strekkjer seg 11 km sørvestover til Tverrbakkan i botn av fjorden.

Fjorden har innløp mellom Fornesodden i nord og Vindvikodden i sør. Den veglause garden Øygården ligg på nordsida like vest for Fornesodden. Like vest for Øygården går fjordarmen Eidekjosen nordvestover. Sør for innløpet til Eidekjosen, på austsida av fjorden, ligg garden Nevelen, som har gjeve namn til fjorden. Denne garden er òg utan vegsamband. Godt inne i fjorden ligg Nevelfjordstraumen, eit smalt sund mellom Straumsnes i aust og Øyjorda i vest. Her svingar fjorden rett vestover og inn til Tverrbakkan.
Eidekjosen

**Eidekjosen** er ein fjordarm av Nevelsfjorden og Sørfolda i Bodø kommune i Nordland. Fjorden strekkjer seg 6 km nordvestover til Eidet i botn av fjorden. Frå botn av fjorden er det berre om lag 1 km over til Karlsøyfjorden i vest. 

Fjorden har innløp mellom Monsvika i nord og Ørnneset i sør og bortsett frå Eidet er det ingen andre busetnader ved fjorden.
Andholmfjorden

**Andholmfjorden** er ein fjord i Steigen kommune i Nordland. Fjorden ligg mellom Husøyvær i sør og Måløyvær i nord og strekkjer seg 8 km austover til starten av Leinesfjorden som går vidare austover. 

Fjorden ligg heilt ut mot Vestfjorden litt nord for innløpet til Folda. Andholmen, som fjorden er kalla opp etter ligg like nord for Husøya på sørsida av fjorden.
Botnfjorden i Steigen

**Botnfjorden** er ein fjordarm av Leinesfjorden i Steigen kommune i Nordland. Fjorden strekkjer seg 5 km austover til Botnen inst i fjorden.

Fjorden har innløp mellom Sommarodden i nord og Venes i sør. Grenda Åsjorda ligg på sørsida av fjorden, medan Sommarnes ligg på nordsida. 

Fv633 går langs sørsida av fjorden, medan Riksveg 835 går på nordsida.
Skotsfjorden

**Skotsfjorden** er ein fjord i Steigen kommune i Nordland. Fjorden strekkjer seg 13 km austover til Liland og Sagpollen i botn av fjorden.

Fjorden har innløp mellom Kvalnes i nord og bygda Nordskot i sør. Det ligg ligg gardsbruk langs heile nordsida av fjorden, medan sørsida stort sett er urørt. Inst i fjorden ligg garden Liland. Her går Sagpollen sørover, medan Mølnpollen går litt vidare innover. Den indre delen av fjorden vert kalla Lilandsfjorden. 

Fv636 går langs nordsida av fjorden.
Lilandsfjorden

**Lilandsfjorden** er ein fjordarm av Skotsfjorden i Steigen kommune i Nordland. Fjorden strekkjer seg 3,5 km austover til Mølnpollen i botn av fjorden innanfor garden Liland, som har gjeve namn til fjorden. 

Fjorden har innløp mellom Underås i nord og Keipneset i sør. Sør for Liland går Sagpollen ein liten kilometer sørover.
Skjettenfjorden

**Skjettenfjorden** er ein fjordarm av Sagfjorden i Steigen kommune i Nordland. Fjorden ligg på søraustsida av Engeløya og strekkjer seg 7,5 km sørvestover til Bogen. 

Fjorden har innløp mellom Bjørnneset i nord og Dyping på fastlandet i sør. Bogen ligg inst i Leirvikbukta der Vindsnes utgjer den sørlege delen. På andre sida av Vindsnes går Holmåkfjorden vidare søraustover. 

Riksveg 835 går langs søraustsida av fjorden.
Holmåkfjorden

**Holmåkfjorden** er ein fjordarm av Skjettenfjorden i Steigen kommune i Nordland. Fjorden strekkjer seg 6,5 km sørvestover til Skjelvareid i botn av fjorden.

Fjorden har innløp mellom grendene Vindsnes i vest og Steinsland i aust. Andre grender langs fjorden er Fure på vestsida og Holmåk, som har gjeve namn til fjorden, på austsida.

Riksveg 835 går langs austsida av fjorden, medan Fv636 går langs den indre, vestlege delen av fjorden.
Leirfjorden

**Leirfjorden** er namnet på fleire fjordar i Noreg: 

* Leirfjorden i Sørfold, er ein fjord i Sørfold kommune i Nordland. 
* Leirfjorden på Helgeland, er ein fjord i Alstahaug og Leirfjord kommune i Nordland.
* Leirfjorden er ei vik i Namsfjorden i Namdalseid kommune i Nord-Trøndelag.
Leinesfjorden

**Leinesfjorden** er ein fjord i Steigen kommune i Nordland. Fjorden er ei fortsetjing av Andholmfjorden frå vest og strekkjer seg 15 km austover til Botnen i inst i Botnfjorden

Fjorden startar ved Fjordskjeran i vest. Bygda Leines ligg på sørsida, like ved innløpet til fjorden. Her ligg òg Leiranger kyrkje. Innover i fjorden ligg Myklebostad på eit nes som stikk ut i fjorden frå botnen. Neset deler fjorden i to delar, Saursfjorden i nord og Botnfjorden i sør. 

Riksveg 835 går langs den indre delen av fjorden, medan Fv633 ligg på sørsida.
Saursfjorden

**Saursfjorden** er ein fjordarm av Leinesfjorden i Steigen kommune i Nordland. Fjorden strekkjer seg 4 km nordaustover til Saursfjord i botn av fjorden.

Fjorden har innløp mellom Trettskjeret i nord og Hagerøyandseta i sør. Garden Saur ligg på nordsida av fjorden og har gjeve han namn. Ei rekkje holmar utgjer sørsida i den ytre halvdelen av fjorden. Innanfor desse holmane ligg tettstaden Myklebostad.
Botnfjorden

**Botnfjorden** er namnet på fleire fjordar i Noreg:

* Botnfjorden i Steigen er ein fjordarm av Leinesfjorden i Steigen kommune i Nordland. 
* Botnfjorden er eit namn på den inste delen av Øverstraumen, ein fjordarm av Ranfjorden i Rana kommune i Nordland. 
* Botnfjorden i Alstahaug, ein fjordarm av Leirfjorden i Alstahaug kommune i Nordland. 
* I tillegg er Botnafjorden namnet på ein fjord i Flora kommune i Sogn og Fjordane.
* Botnfjorden i Antarktis, ein fjord i Enderby Land i Antarktis.
Straumfjorden i Steigen

**Straumfjorden** er ein fjordarm av Sagfjorden i Steigen kommune i Nordland. Fjorden strekkjer seg 4,5 km sørover til Straumfjordvatnet i botn av fjorden.

Fjorden har innløp mellom Hamnberget i vest og Sirines i aust. Grenda Store Straumfjorden ligg på sørsida av fjorden. Vest for denne grenda smalnar fjorden inn og går vidare sørover som ein smal fjord inn til botnen. 

Riksveg 835 kryssar fjorden ved Store Straumfjorden.
Sagfjorden ved Vestfjorden

**Sagfjorden** (lulesamisk ) er ein fjord i Steigen og Hamarøy kommune i Nordland. Fjorden strekkjer seg 26 km austover til Tømmerneset i botn av fjorden.

Fjorden ligg aust for øyane Engeløya og Lundøya i Steigen og sør for Hamarøya. Fjorden har innløp via Økssundet i nord mellom Hamarøya og Lundøya, Skagstadsundet i vest mellom Lundøya og Engeløya og Skjettenfjorden mellom Engeløya og fastlandet. Ved Økssundet ligg Skutvik på nordsida og frå her går det ferje over Vestfjorden til Svolvær. 

Midt i fjorden ligg den nesten 20 km lange Finnøy. Nord for denne ligg Kaldvågfjorden og Innhavet. Andre fjordarmar er Skjettenfjorden og Straumfjorden på sørsida. 

Riksveg 835 går langs sørsida av fjorden, medan Fv662 går på nordsida på Finnøya. Lengst aust går E6.
Kaldvågfjorden

**Kaldvågfjorden** (lulesamisk ) er ein fjordarm av Sagfjorden i Hamarøy kommune i Nordland. Fjorden ligg mellom Hamarøya og Finnøya og strekkjer seg 16 km austover til Kaldvågstraumen i botn av fjorden.

Fjorden har innløp mellom Nes i vest og Finnøya i aust. Nordover frå innløpet går Lilandspollen nord til Hamsund. Lengst vest i fjorden ligg grenda Kaldvåg, som har gjeve namn til fjorden. På andre sida av sundet Kaldvågstraumen ligg Innhavet. 

Riksveg 81 går langs dei vestlege delane av fjorden.
Innhavet

**Innhavet** (lulesamisk ) er ein fjordarm av Sagfjorden i Hamarøy kommune i Nordland. Fjorden ligg på nordaustsida av Finnøya og har ei lengd på 12 km. 

Fjorden har innløp ved Røttangsstraumen i vest og går først nordover langs austsida av Finnøya. 
og Finnøya i aust. Her går fleire djupe viker innover mot aust, Trollpollen og to stykk som begge heiter Sagpollen. Fjorden går så vestover på nordsida av Finnøya til Kaldvågstraumen. På andre sida av dette sundet ligg Kaldvågfjorden. På nordsida av neset Hopen går fjorden enno litt lenger vest til Austre Kaldvåg. 

E6 går langs delar av austsida av fjorden.
Mafiske mineral

**Mafiske mineral** er mineral med ein tettleik større enn 3 g/cm³. Mafiske mineral som er vanlege i steinar på jorda inkluderer olivin, pyroksen, amfibol, biotitt og andre glimmermineral, augitt og dei kalsiumrike plagioklas feltspata. Mafiske bergartar vanlege på jorda inkluderer basalt og gabbro.

**Mafisk [[lava]]** har, samanlikna med felsisk, ein låg viskositet grunna den mafiske lavaen sitt låge silikatinnhald. Vatn og andre flyktige stoff kan enklare og meir gradvis forlata mafisk lava, så utbrot frå vulkanar med mafisk lava er mindre eksplosive enn dei til vulkanane med felsisk lava. Dei fleste vulkanane med mafisk lava er sjø- og skjoldvulkanar, slik som Hawaii (danna over varmepunkt og spreiingssoner).

## Sjå òg

* felsiske mineral
Alentisque

**Alentisque** er ein kommune i provinsen Soria i den autonome regionen Castilla y León, nord i Spania.
Suellacabras

**Suellacabras** er ein kommune i Castilla y León, nord i Spania. I kommunene ligg landsbyen El Espino med kyrkja San Benito i romansk stil.
## Kjelder

## Bakgrunnsstoff

*
Felsiske mineral

**Felsiske mineral** er mineral med ein tettleik på mindre enn 3 g/cm³. Ordet «felsisk» er avleidd ifrå feltspat og silika. Felsiske mineral er rike på lette grunnstoff som silisium, oksygen, aluminium, natrium og kalium. Felsiske mineral vanlege på jorda inkluderer kvarts, muskovitt, ortoklas og dei natriumrike plagioklasfeltspata. Den mest vanlege felsiske bergarten på jorda er granitt. 

## Biletgalleri


Quartz oisan.jpg|Kvartskrystall
Feldspar 1659.jpg|Feltspat
OrthoclaseBresil.jpg|Ortoklas, eit viktig tektosilikatmineral
Plagioklas1.jpg|Mikroskopfotografi av plagioklas (grått)
Granite Yosemite P1160483.jpg|Nærbilete av granitt ifrå Yosemite nasjonalpark i USA
Alkaline pegmatite.jpg|Pegmatitt med blå korundkrystallar
RhyoliteUSGOV.jpg|Eit eksempel på ryolitt, ein felsisk bergart
Neugrundbreccia_ss.jpg|Eksemplar av Breksje samansett av for det mestegneis og amfibol; danna som er eit resultat av eit meteorittnedslag for 540 millionar år sidan
Tawaret.jpg|Brekjsestatue av den antikke egyptiske gudinna Thueris
Teidepumice.jpg|Eksemplar av svært porøs pimpstein ifrå Teidevulkanen på Tenerife, Kanariøyane. Tettleiken til dette eksemplaret er cirka 0,25 g/cm³
Muscovite2.jpg|Muskovitt ifrå grunnfjell av pegmatitt. Muskovitt er òg kjend som «vanleg glimmer».
ObsidianOregon.jpg|Obsidian, ein type glas som førekjem naturleg, dvs. utan krystallstruktur


## Sjå òg
* Femisk
* Salisk
Friskvernklinikken

**Friskvernklinikken** er ein tverrfagleg poliklinikk innanfor fysikalsk medisin og rehabilitering. Klinikken ligg i Asker og har rundt 50 tilsette.
Hamsundpollen

**Hamsundpollen** er ein liten fjord i Hamarøy kommune i Nordland. Fjorden strekkjer seg 4,5 km sørover til Hamsund i botn av fjorden.

Fjorden har innløp mellom Kyllingmark i vest og Buøya i aust. Pollen er full av holmar og skjer. Grenda Egedalen ligg like ved Hamsund på vestsida av fjorden. 

Fv664 går langs vestsida av fjorden.
Presteidfjorden

**Presteidfjorden** er ein fjord i Hamarøy kommune i Nordland. Fjorden strekkjer seg 8,5 km sørvestover. 

Fjorden har innløp mellom Jekteneset i nordvest og Gunnarboren i søraust. Fjorden går generelt vestover på austsida av Hamarøya. På sørsida av fjorden ligg bygda Presteid. Frå her går det eit smalt sund sørover kalla Presteidstraumen. Fjorden held fram eit lite stykke sørover på andre sida og ned til ei vik kalla Glimmen. 

Riksveg 81 går langs sørsida av fjorden og kryssar Presteidstraumen via Presteidbrua. Frå Presteid går Fv665 nordover langs vestsida.
Tømmerklave

**Tømmerklave** er ein reiskap som vert nytta til å måla diameteren på tømmer og er utforma som eit stort skyvelære. Tømmerklavar var fyrst og fremst nytta til å måla skurtømmer og slip, men dei er òg nyttige ved lafting. 

Tommerklavar kan ha forskjellig utforming og bruk:
* Presisjonsklaven er ein toarma stålklave med millimeterskala på linjalen.
* Taksasjonsklaven er ein toarma stålklave med diameterklassar (avrunda centimeterverdiar) på linjalen.
* Kubikk-klaven er ein toarma stålklave med innprega volumtabell som i kombinasjon med skant eller måleband brukast til å måle voluminnhald i kubikkdesimeter for kappa tømmer (midtmåling).
* Arvidsjaurklaven er ein treklave utan rørleg arm, men med krum linjal. Med denne klaven treng ein berre ei hand for å lese ein omtrentleg (avrunda) diameter, slik at den andre handa er ledig for blinkeøksa.

Kommunevåpnet til Flesberg har to tømmerklavar. 

## Bakgrunnsstoff
* ''Tømmermålingens Historie'' , Norges Virkesmåling.

## Sjå òg
* Tømmermåling
Tysfjorden

**Tysfjorden** (lulesamisk ) er ein fjord i kommunane Hamarøy og Narvik i Nordland. Fjorden strekkjer seg 58 km sørover til Hellemobotn i botn av Hellemofjorden. Frå Hellemobotn er det berre litt over 6 km til riksgrensa og her er Noreg på sitt smalaste. 

Fjorden har innløp mellom Korsnes i sørvest og Brenneset i nordaust. Innløpet ligg like sør for Barøya som markerer den indre grensa til Vestfjorden og innløpet til Ofotfjorden som går austover. Like innanfor innløpet til Tysfjorden ligg Bognes på vestsida. Frå her går det ferje over til Skarberget. Dette ferjesamband er ein del av E6. Frå Bognes går det òg ferje ut fjorden og over den indre delen av Vestfjorden til Lødingen. Her går òg fjordarmen Skrovkjosen austover. 

Sør for Bognes vert fjorden om lag 3 km smal, men opnar seg raskt opp att. Her ligg Haukøyfjorden på i den austlege delen av fjorden. Haukøyfjorden er kalla opp etter Haukøyholmen som ligg på austsida. Frå Haukøyfjorden går det fleire fjordarmar både sørover, austover og nordover. Stefjorden går austover og han har igjen Sildpollen som fjordarm nordover. Sør for Stefjorden ligg Tømmeråsfjorden og sør for denne igjen går Fuglfjorden sørover. Vest for Fuglfjorden ligg Kjelkvika. Vest for Haukøyfjorden går den mindre Beisfjorden eit lite stykke vestover. 

Vest for Kjelkvika går Tysfjorden vidare sørover til Hulløya og her deler han seg igjen i fleire fjordarmar. På nordsida av Hulløya ligg Kjøsviksundet og på austsida av øya går Indre Tysfjorden austover. Kjøpsvik ligg ved innløpet til denne fjordarmen. Indre Tysfjorden går først nordaustover og så søraustover til Sørfjorden. Søraust for Hulløya går Mannfjorden søraustover og vest for denne igjen ligg Grunnfjorden. Vest for Grunnfjorden og sørvest for Hulløya går Hellemofjorden vidare sørover. Han er den lengste av alle fjordarmane til Tysfjorden. 

Like nord for innløpet til Hellemofjorden, på vestsida av Tysfjorden, ligg bygda Drag, og frå her går det ferje over fjorden til Kjøpsvik. 

I tillegg til E6 går vegane Fv681, Fv682, Fv684 og Riksveg 827 langs fjorden.
171 Ophelia

**171 Ophelia** er ein asteroide i hovudbeltet og eit medlem av Themis-familien, ein asteroidefamilie.

Ophelia er stor og mørk og har sannsynlegvis ein primitiv samansetnad lik den til karbonkondrittmeteorittar.

Ophelia blei oppdaga av Alphonse Borrelly den 13. januar 1877 og namnsett etter figuren med same namn i Shakespeare-stykket *[[Hamlet]]*.

Det blei rapportert om oppdaginga av ein mogleg naturleg satellitt i 1979 basert på lyskurvedata, men oppdaginga har ikkje blitt bekrefta.

## Kjelder
172 Baucis

**172 Baucis** er ein ganske stor hovudbelteasteroide av S-typen.

Han blei oppdaga av Alphonse Borrelly den 5. februar 1877 og namnsett etter ein figur i den greske legenden om Filemon og Baukis.
173 Ino

**173 Ino** er ein stor asteroide i hovudbeltet. Han har ein primitiv karbonhaldig samansetnad og ei mørk overflate.
Han blei oppdaga av Alphonse Borrelly den 1. august 1877 og namnsett etter Ino, ei dronning i gresk mytologi.
176 Iduna

**176 Iduna** er ein stor asteroide i hovudbeltet. Han har ein samansetnad lik til den største asteroiden i regionen, 1 Ceres.

Han blei oppdaga av C.H.F. Peters den 14. oktober 1877 ifrå Clinton i New York. Han er namnsett etter selskapet Idun,
ein klubb i Stockholm som var vertskap for ein astronomikonferanse. Idun er også namnet på ei gudinne i norrøn mytologi.

Ein stjerneokkultasjon av Iduna blei observert ifrå Mexico den 17. januar 1998.

## Kjelder
177 Irma

**177 Irma** er ein ganske stor og mørk hovudbelteasteroide.

Han blei oppdaga av brørne Paul og Prosper Henry den 5. november 1877. Paul rekk æra for oppdaginga.
178 Belisana

**178 Belisana** er ein silikathaldig hovudbelteasteroide.

Han blei oppdaga av Johann Palisa den 6. november 1877. Han er namnsett etter the keltiske gudinna Belisama.
179 Klytaemnestra

**179 Klytaemnestra** er ein ganske stor hovudbelteasteroide av S-typen.

Han blei oppdaga av J. C. Watson den 11. november 1877. Klytaemnestra blei den siste ut av 22 asteroidar han oppdaga. Asteroiden er namnsett etter Klytaimestra, kona til Agamemnon i gresk mytologi.
180 Garumna

**180 Garumna** er ein hovudbelteasteroide.

Han blei oppdaga av J. Perrotin den 29. januar 1878. Namnet stammar ifrå det antikke latinske namnet for Garonne-elva i Frankrike.
Kuklave

**Kuklave** vert nytta for å binda storfe på bås, på beite, eller for å leiga dei etter ved flytting. 

Kuklavar finst i ulike utformingar. Moderne kuklavar er av eit syntetisk tekstilmateriale, som hindrar at dyret får gnagsår om halsen. Kuklaven er gjerne utstyrt med ei elektronisk brikke som styrer kua sin tilgang på kraftfor.

## Bakgrunnsstoff
* ''Redskap for husdyrhold i samlingen til Yrjar Heimbygdslag'', Yrjar Heimbygdslag 
* Kuklavar ved Norsk Folkemuseum
174 Phaedra

**174 Phaedra** er ein sizable rocky asteroide i hovudbeltet.

Han blei oppdaga av J. C. Watson den 2. september 1877 og namnsett etter Faidra, ei dronning i gresk mytologi.

Lyskurvedata for Phaedra indikerer ein heller irregulær eller avlang lekam.
175 Andromache

**175 Andromache** er ein stor og karbonhaldig asteroide i hovudbeltet,

Han blei oppdaga av J. C. Watson den 1. oktober 1877 og namnsett etter Andromakhe, kona til Hektor under trojanarkrigen.
MF «Bergensfjord»

**M/F Bergensfjord** er ei bilferja som vart bygd av Aker Yards på Sunnmøre og var ferdigstilt i 2006. Ferja var ei av dei første gassdrivne ferjene som vart sette i trafikk i Noreg, og vart bygd for Fjord1 Fylkesbaatane og sett inn i ferjesambandet Halhjem-Sandvikvåg i seint 2006.

«Bergensfjord» vart levert til Fjord1 21. november og døypt i Florø av samferdselsminister Liv Signe Navarsete 21. november 2006.

Skroga til ferjene vart bygde i Romania. Ein flaum bydde på problem i Romania og skroga vart forseinka, og ferjene var difor ikkje klare til 1. januar 2007, då Fjord1 skulle ha teke over ruta. «Bergensfjord» vart sett i trafikk 8. januar. Seinare vart systerskipa M/F «Fanafjord» og M/F «Raunefjord» sette inn i sambandet, og M/F «Stavangerfjord» og M/F «Mastrafjord» i Arsvågen-Mortavika.

«Bergensfjord» sette verdsrekord for eittskrogs pendelferjer i Byfjorden i Bergen med 23,5 knop. Marsjfarten er 21 knop.

## Teknisk informasjon
* Byggjeår: 2006
* Bygd av: Aker Yards Søviknes, Brattvåg (# 148)
* Heimstad: Florø
* Klasse: Det Norske Veritas +1A1, R3, Car Ferry B, E0, RPClean Gas Fuelled 
* Brutto RT: 4325
* Netto RT: 2238
* Lengd totalt: 129,80 meter
* Lengd PP: 118,63 meter
* Breidda: 18,70 meter
* Djupn: 6,15 meter
* Fart: 21 knop
* Personbilkapasitet: 212
* Trailerkapasitet: 22
* LNG-kapasitet: 250 m3
* Passasjerkapasitet: 589
* Motorar:
: RRM Bergen KVGS-16G4, 4747 brutto hk x2
: RRM Bergen KVGS-12GA, 3554 brutto hk x2
: Scania Nogva DI16/HCM-534F1, 603 brutto hk x3

## Kjelder
* Fjord1 sine vevsider

* *Denne artikkelen bygger på «[[:nb:M/F «Bergensfjord»|M/F «Bergensfjord»]]» frå , den 16. mars 2008.* 
** * oppgav desse kjeldene:*
*** ship-info.com
*** Norsk ordinært skipsregister
«Bergensfjord»

**«Bergensfjord»** er namnet på fleire skip:

*M/F «Bergensfjord» (2006)
*DS «Bergensfjord» (1913)
*MS «Bergensfjord» (1956)
* MS Bergensfjord (1993)
Lirekasse

**Lirekasse** er eit transportabelt instrument som vert spela med ei veiv. Når veiva vert dregen rundt vert ein belg fullt med luft, som vert sleppt inn i piper av ventilar. Ventilane vert styrte av eit mønster i ei brei papirstripe. Det er difor ikkje naudsynt å vera musikalsk for å «spela» på lirekasse.

Ein lirekasse er laga av tre og er ofte utskjering eller påmåla eit mønster.
Instrumentet har vore nytta i samband med gateteater og omreisande gjøglarar.


Fil:DrehorgelnPfeifen.jpg|Piper i ein lirekasse.
Fil:DrehorgelLochkarte.jpg|Papirrullar i ein lirekasse.
Fil:DurkeeNRampartOrgan1901.jpg|Lirekassemann spelar i ei gate.
Fil:Austrian BarrelOrgan.jpg|Lirekassespelar i Wien.
Fil:Mobiliário (12.2), Acervo do Museu do Colono (Santa Leopoldina).jpg|Lirekasse i Museu do Colono i Espírito Santo i Brasil
Fil:Mobiliário (12.5), Acervo do Museu do Colono (Santa Leopoldina).jpg


## Bakgrunnsstoff
* Orgues Odin
* ''Association des Amis des Instruments et de la Musique Mécanique'' (vitja 16/3-2008)
Skrovkjosen

**Skrovkjosen** (lulesamisk ) er ein fjordarm av Tysfjorden i Narvik kommune i Nordland. Han strekkjer seg om lag 7,5 km austover til Eidet og Ulvika.

Fjorden har innløp mellom Bekkenesholmen i nord og Skardbergneset i sør. Grenda Skardberget ligg på sørsida like innanfor innløpet. Frå Skarberget går det ferje ut fjorden og over Tysfjorden til Bognes i vest. Dette ferjesambandet er ein del av E6, som går langs den sørlege delen av Skrovkjosen.
Haukøyfjorden

**Haukøyfjorden** er ein fjordarm av Tysfjorden i Narvik kommune i Nordland. Fjorden er om lag 7 km lang og om lag like brei og utgjer den austlege delen av Tysfjorden sør for Skardberget. Fjorden er kalla opp etter Haukøyholmen som ligg aust i fjorden. 

Av busetnader langs fjorden finn ein Hundholmen heilt ytst i fjorden på sørsida. Aust for Hundholmen ligg Kjelkvika og grenda med same namn. Haukøya er ei grend som ligg ytst på ei halvøy med same namn, like innanfor Haukøyholmen. 

Frå Haukøyfjorden går det tre fjordarmar innover i landet. Den største av desse er Stefjorden som ligg aust for Haukøyholmen og går søraustover. Han har igjen Sildpollen som ein fjordarm nordover. Sør for Haukøayholmen ligg Tømmerfjorden og vest for denne igjen ligg Fuglfjorden
Kilereimvariator

**Kilereimvariator** ein mekanisk transmisjon med variabel utveksling. Variatoren har to akslingar men kvar si kilereimskive. For å endra utvekslingsforhold vert avstanden mellom dei to skivene endra på den eine akslingen, slik at diameteren endra seg. Skivene på den andre akslingen er fjørbelasta, så avstanden mellom skivene tilpassar seg automatisk strekket i reima når skivediameteren på den andre akslingen vert endra. På den måten kan omsetningsforhaldet endrast trinnlaust under belastning.

## Bruksområde
Typiske bruksområde er i transmisjonen på skurtreskarar, hagetraktorar, skuterar, snøskutarar, små terrengbilar, boremaskiner, osb. Dei har òg vore nytta som kraftoverføring i personbilar. DAF er spesielt kjent for å nytta kilreimsvariator, men mange andre personbilar, som Ford, Honda, Nissan, Audi, har nytta kilerimvariator i nokre modellar.

## Sjå òg
* Girkasse
* Hydrodynamisk momentomformar
* Hydrostatisk transmisjon
Sildpollen

**Sildpollen** er ein fjordarm av Stefjorden og Tysfjorden i Narvik kommune i Nordland. Fjorden strekkjer seg om lag 2,5 km nordover til munningen av Sildpollelva. 

Fjorden har innløp mellom Sildpollneset i vest og Blomhola i aust. Her ligg det gardsbruk på begge sider av fjorden, men innnover i fjorden er det folketomt. Dei nedre delane av fjordsidene er ikkje særskild bratt, men frå 200 meter og oppover stig fjella bratt opp til 800-900 meter over havet. Huglhornet på nordsida av fjorden er høgaste med 981 moh.